NÁVRH

UZNESENIE VLÁDY SLOVENSKEJ REPUBLIKY
č.
z ..... 2004

k návrhu opatrení na zabezpečenie plnenia uznesení Národnej rady SR               č. 1001/2004, 1002/2004, 1080/2004 a 1084/2004 prijatých na 28. schôdzi Národnej rady SR

Číslo materiálu:		
Predkladateľ:	predseda vlády	
Vláda
A.	berie na vedomie
A.1.	uznesenie Národnej rady SR č. 1001 zo 17. júna 2004 k správe o priebehu reformy vysokého školstva na Slovensku a jej dopadoch na študentov vysokých škôl (tlač 658),
A.2.	uznesenie Národnej rady SR č. 1002 zo 17. júna 2004 k správe o stave a úrovni výchovy a vzdelávania v školách a školských zariadeniach v Slovenskej republike v školskom roku  2002/2003   (tlač 617),
A.3.	uznesenie Národnej rady SR č. 1080 z 29. júna 2004 k správe o plnení Národného programu ochrany starších ľudí (tlač 739),
A.4.	uznesenie Národnej rady SR č. 1084 z 29. júna 2004 k informácii o plnení uznesenia Národnej rady SR z 25. apríla 2003 č. 273 k Petícii poľnohospodárov a potravinárov Slovenska (tlač 680), ktorým Národna rada SR konštatovala, že v  zásadných a rozhodujúcich oblastiach vláda nezabezpečila úlohy vyplývajúce z uznesení Národnej rady SR č. 273                 z 25. apríla 2003;
B.	konštatuje, že 
B.1.	úloha realizovať vo východiskách rozpočtu na rok 2005 medziročné navýšenie kapitoly Ministerstva školstva SR 
-	o 1,4 mld Sk pre dokončenie reformy vysokého školstva a na zabezpečenie  priority vzdelávania a vedy na Slovensku v súlade s prioritami programového vyhlásenia vlády SR a  v súlade  s  prioritami budovania vzdelanostnej spoločnosti v Európskej únii,
-	o 2,806 mld Sk pre regionálne školstvo 
sa bude riešiť pri prerokúvaní rozpočtu verejnej správy na roky 2005 – 2007 a následne schvaľovaní rezervy na prioritné projekty;
C.	ukladá
ministrovi práce, sociálnych vecí a rodiny
C.1.	prepracovať správu vlády SR o plnení Národného programu ochrany starších ľudí tak, aby vyjadrovala skutočný stav a postavenie ľudí v slovenskej spoločnosti,
C.2.	spracovať koncepciu dlhodobého riešenia postavenia a životnej úrovne starších ľudí v SR a predložiť ju na rokovanie vlády v takom termíne, aby sa následne mohla predložiť na rokovanie Národnej rady SR v mesiaci september 2004.
Vykoná:	minister práce, sociálnych vecí a rodiny
Na vedomie:	predseda Národnej rady SR